Rhan 2 
Un o fy nhybiaethau cyn mynd i arsylwi yn fy ysgol pontio oedd bod y mwyafrif o blant yn mynd i ysgol feithrin cyn dechrau ysgol. Roeddwn yn credu hyn oherwydd roeddwn yn gwybod bod mynd i gylch feithrin i blant yn holl bwysig gan ei fod yn ei pharatoi i fynd i'r ysgol. Yn y cylch feithrin mae plant yn dysgu pethau syml, sydd ddim tu hwnt i'w gallu. Maent yn helpu i blant cyfathrebu gyda phlant eraill a rhoddir siawns iddynt ddysgu trwy chwarae. Seliwyd y dybiaeth yma ar brofiad fy hun. Roeddwn i wedi mynd i gylch feithrin pan oeddwn yn ifanc ac roedd y mwyafrif o blant a wnes i fynd i'r ysgol gyda, wedi mynychu’r un cylch feithrin. Rwy’n gweld bod gwaith meithrinfeydd yn bwysig ac yn help mawr i athrawon o fewn dysgu yn y cyfnod sylfaen, gan fod y plant yn gallu datblygu sgiliau gwrando a chyfathrebu. Tybiaeth arall sydd gennyf am fod yn athrawes yn y cyfnod sylfaen yw pwysigrwydd yr amgylchedd dysgu. Credaf ei fod yn bwysig oherwydd rhoddir siawns i blant dysgu mewn ffurfiau gwahanol megis tu allan. Seliwyd y dybiaeth yma gennyf wrth edrych nôl ar fy addysg i yn y cynradd. Fel dysgwr roeddwn i mewn amgylchedd positif a ddiogel gyda’r athrawon ac roeddwn yn mwynhau mynd tu allan i ddysgu.  
Wrth arsylwi yn yr ysgol ar fy niwrnod pontio fe gafodd fy nhybiaeth gyntaf ei herio ganddo fe wnes i ddarganfod nid oedd pob plentyn wedi mynd i'r cylch feithrin. Wrth ymchwilio fe wnes i ddod o hyd nid oedd rhieni yn gorfod anfon ei phlant i'r cylch meithrin gan nid yw hi’n orfodol nac yn rhan o’r gyfraith. Hefyd nid oes pawb yn gallu fforddio anfon ei phlant i'r cylch meithrin. Mae awgrym wedi cael ei wneud bod 29.3%  o blant yng Nghymru sy’n byw mewn tlodi. Comisiynwyd ymchwil gan Brifysgol Loughborough ar gyfer y Rhwydwaith Tlodi ac fe awgrymodd fod mwy na 206,000 o blant o Gymru yn byw mewn tlodi yn 2017-18. Er hyn mae Llywodraeth Cymru am helpu ac wedi dweud eu bod nhw am gyflwyno 30 awr o ofal plant yn rhad ac am ddim i blant 3 a 4 mlwydd oed i rieni sy’n gweithio isafswm o 16 awr yr wythnos fel rhan o’i gynlluniau cyn 2021. Mae meithrinfa sy’n lleol i mi yn cynnig hanner dydd am ddim ond os bod y rhieni am i’w plant aros ymlaen yn hwyrach mae’n costio rhwng £5-£6. Rheswm arall bod rhieni ddim yn anfon eu plant at feithrinfeydd yw o achos ei bod nhw yn credu bod eu plant yn cael eu gwthio i wneud gwaith sydd allan o’u cyrhaeddiad. Pwysleisiodd theori addysg Rousseau bwysigrwydd mynegiant i gynhyrchu plentyn cytbwys, rhydd ei feddwl. Credai, os caniateir i blant ddatblygu'n naturiol heb gyfyngiadau a osodir arnynt gan gymdeithas, y byddant yn datblygu tuag at eu potensial llawnaf, yn addysgol ac yn foesol. Cred rhai bod rhai meithrinfeydd yn dysgu pethau yn rhy gynnar i blant. Gall dysgu pynciau fel darllen, ysgrifennu a mathemateg cyn bod plant yn barod yn arwain i blant casáu dysgu yn lle eu mwynhau. Mae ysgolion Montessori, waldorf a Reggio Emilia yn oedi cyn cyflwyno rhai pynciau nes bod gan y plant diddordeb ac yn barod ei ddysgu. Credaf fod hi’n bwysig i blant mynychu meithrinfeydd gan fod plant yn mwynhau dysgu ac yn ôl Katz mae plant yn ddysgwyr naturiol sydd ag awydd naturiol i ddysgu. Mae meithrinfeydd wedi cael ei phrofi i allu paratoi plant i fynd i'r ysgol. Mae plant yn elwa wrth gymysgu gyda phlant eraill ac fe fudd nhw yn gallu addasu’n hawdd i'r amgylchedd dysgu. Datblygir yn y meithrinfeydd ei sgiliau cymdeithasol a byddant yn teimlo’n fwy diogel mewn amgylchedd gwahanol. Rhywbeth a wnes i ddarganfod wrth fynd fy ysgol pontio yw bod dim pob plentyn wedi cael ei ddysgu sut i fynd i'r tŷ bach. Roedd hyn wedi fy synnu i gan weld bod plant yn dod i'r ysgol mewn cewynnau. Mae meithrinfa yn cefnogi hyfforddiant poti fel ei bod yn gallu dysgu sut i fynd i'r tŷ bach pan ydynt yn hun. Nid oeddwn yn gwybod hefyd bod plant yn brwsio dannedd yn yr ysgol. Darganfyddais hyn yn fy ysgol pontio wrth i'r plant cyfnod sylfaen cael sesiwn yn ystod y dydd. Yn fy amser yn meithrinfa leol roedden nhw hefyd yn brwsio dannedd yn y bore cyn cael amser tost. Mae meithrinfeydd yn helpu i blant paratoi yn gynt ac yn helpu i ddatblygu i fod yn blant unigryw a hyderus.  
 
Wrth i mi dreulio amser yn fy ysgol pontio fe wnes i ddarganfod bod fy nhybiaeth bod amgylchedd dysgu yn bwysig i addysg blant yn gywir. Er hyn nid oeddwn wedi ystyried eu pwysigrwydd yn llawn. Pwysleisiwyd Jan White pwysigrwydd dysgu a chwarae tu allan. Wrth ddysgu tu allan fe all plant gwella ei sgiliau cyfathrebu personol a chymdeithasol a gwella ei iechyd a meddwl ysbrydol. I gytuno gyda White Cred Steiner dylai galluoedd ysbrydol a chreadigol plant cael mwy o bwyslais na eu gallu deallusol. Cred Froebel bod amgylchedd ac adnoddau yn bwysig o fewn addysg. Yn ôl dull Froebel mae ymarferwyr yn creu awyrgylch serchog cynnes, sy'n agor plant i ddysgu ac yn helpu plant i adnabod eu hunain, parchu eu hunain, fel eu hunain, ac ymgysylltu â'u dysgu yn gadarnhaol iawn. Credai Froebel fod ymarferwyr hefyd yn creu'r amgylchedd ffisegol y tu mewn a'r tu allan. Mae Froebel yn tynnu sylw at ba mor bwysig yw hi i blant ddysgu heb bwysau allanol gan ymarferwyr. Cred bod y bobl rydyn ni'n cwrdd , yr amgylchedd a'r awyrgylch, yr un mor bwysig â'r hyn rydyn ni'n ei ddysgu. Yn null Reggio Emilia a chynlluniwyd gan Loris Malaguzzi mae’r amgylchedd dysgu yn cael ei ystyried yn lle sy’n groesawgar, yn esthetig, yn ddiwylliannol o’r gymuned , yn cofleidio natur a lle sydd wedi ei lenwi a deunyddiau pwrpasol. Yn fy ysgol pontio roedd ei thema i ymwneud ar ardal leol ac felly roedd awyrgylch y dosbarth yn un cymunedol iawn lle roedd yna fap 3D o’r ardal leol a wnaeth y plant eu hun trwy ddefnyddio bocsys a oedd y plant wedi dod mewn ei hun o adref wrth ailgylchu. Mae cynllun amgylchedd Reggio Emilia yn hyrwyddo perthnasoedd, cyfathrebu, cydweithredu ac archwilio trwy chwarae. Ychwanegwyd   deunyddiau at yr amgylchedd yn feddylgar i hyrwyddo creadigrwydd, sgiliau meddwl a datrys problemau, cwestiynau, arbrofi a chwarae penagored. Yn fy ysgol leol roedd amgylchedd dosbarth yn lliwgar ac yn lle positif. Roedd yr athrawes dosbarth gydag arddangosiad ar y wal lle'r oedd y plant yn gallu nodi ei theimladau yn y bore ac os yn drist yn cael sgwrs un yn un gyda’r athrawes yna. Roedd gwaith y plant wedi cael ei osod ar y wal ac roedd hyn yn helpu’r plant teimlo balch amdan ei hun. Mae gweld ei gwaith nhw ar  arddangosfeydd yn datblygu hyder plentyn ar hyn maen nhw yn cyflawni i'r athro dosbarth. Cred Rousseau bod angen amgylchedd sydd yn galluogi i blentyn fod yn rhydd i archwilio beth sydd ar gael o amgylch gydag arweiniad oedolyn. Medd Rousseau bod plant yn dysgu drwy brofiad yn hytrach na lyfrau ac felly mae dysgu mewn amgylched gwahanol i'r ystafell dosbarth er enghraifft tu allan yn fuddiol iawn i blant dysgu. Un o brif gred Loris Malaguzzi oedd bod plant yn unigolion galluog a thalentog ac mae addysg o amgylch nhw. Mae plant yn cael eu hystyried yn Reggio Emilia yn unigolion cryf, cymwys sydd â'u syniadau a'u damcaniaethau eu hunain am y byd o'u cwmpas.
Wrth drafod fy nhybiaethau a chredoau, credaf fod angen i mi gael meddwl agored wrth ddysgu'r cyfnod sylfaen wrth ddysgu bod dim pawb wedi bod i feithrinfa ac felly ni fydd pob plentyn ar yr un safon. Bydd angen gwneud yn siŵr fy mod i ar fy ymarfer dysgu yn dod i adnabod y plant a’i chefndiroedd a datblygu perthynas gyda’r rhieni i wneud yn siŵr ei bod nhw yn gallu trafod unrhyw broblemau sydd ganddynt ynglŷn ag addysg ei phlentyn. Targed i mi all fod i wneud yn siŵr fy mod yn paratoi ar gyfer y plant sydd heb gael dim addysg na threfn arferol debyg i ysgol. Pan rwy’n athrawes byddaf yn gorfod gwneud yn siŵr fy mod i yn cynnal amgylchedd dysgu addas ar gyfer y plant. Hefyd fe fydd o fudd i mi i gynllunio gwers i'r plant sydd yn ymwneud gyda’r awyr agored gan fod hi wedi cael ei phrofi i fod yn ddull da o ddysgu. Credaf ei bydd hi’n syniad da i mi ddefnyddio dull Reggio Emilia yn ystod fy ymarfer dysgu gan wneud y dosbarth yn fwy creadigrwydd ac esthetig. Wrth hyn gallaf gael y plant i gymryd rhan a gweld sut fath o amgylchedd hoffent gael. Hefyd credaf fe fydd yn syniad da i mi allu helpu plant dysgu beth sydd o amgylch nhw trwy gynllunio gwers iddynt gan ddefnyddio ein synhwyrau. Y prif beth rwyf am gymryd o fy mhrofiad wrth fod yn yr ysgol pontio ac wrth ymchwilio yw'r disgyblion sydd yn dod yn gyntaf ac mae’n bwysig i allu cyflwyno'r pedwar diben yn fy nysgu i'r dosbarth lwyddo.

